කන්නෙලියේ ඇවිදින්න යාමේදී මාර්ගෝපදේශකයෙක් හිමිවෙනවා. සාමාන්‍ය ගමන් මාර්ගය කෙළවර වෙන්නෙ අනගිමල දියඇල්ල අසලින්. ඊට අමතරව නාරංගස් ඇල්ල සහ කබ්බලේ කන්ද දක්වා මාර්ගවලත් ගමන් කළ හැකියි. මේ සාමාන්‍ය මාර්ගයෙන් ඔබ්බට ගමන් කළොත් ගොඩක් වනසතුන් දැකගන්න වගේම යෝධ පුස් වැලක් දකින්නත් පුළුවන් වෙනවා. තව ගල්ගුහා අතර සැරිසරන්නත් කුරැල්ලන් වර්ග රාශියක් නරඹන්නත් හැකියාව තිබෙනවා. කුරැල්ලන්ට අමතරව අපේ රටටම ආවේණික වුණු ක්ෂීරපායීන්, මත්ස්‍ය වර්ග, උභය ජීවින් වගේ විවිධ සත්තුත් බලන්න පුළුවන්. ඒ අතර දිවියා, ගෝනා, දඬුලේනා සහ දම් මුහුණැති වඳුරා බහුලව දැකිය හැකි සතුන් ලෙස සැලකෙනවා. කොහොම නමුත් අපට නම් දකින්න ලැබුණේ දඬුලේනන් සහ වඳුරන් පමණයි.
කන්නෙලියේ ඇවිදින්න යාමේදී හිමිවන්නෙ කාවද?
මාර්ගෝපදේශකයෙක්